《和进樱桃上宜谕近臣洛中今年进樱桃甚大当是》
宋代·李复

四月樱桃始烂红，拜章驰驿岁常同。
留都旧事修邦贡，荐庙清朝广孝风。
翠笼摘从西后宛，彩奁进入大明宫。
近臣曾见天颜喜，清晓分颁到省中。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。